毛鴻圖

毛鴻圖，字升甫，大竹人，由咸豐戊午拔取優貢，己未順天鄉試舉人，庚申成進士，欽點内閣中書，充順天鄉試同考官，由戸部主事轉郎中給事中，總理衙門章京兼軍機處行走，簡任廣饒九南兵備道，未及履任以病卒，年四十一「毛鴻圖，字升甫，本城人，少頴敏好學業，師廖成駿，以女妻之，以貧故日奔走衣食，不能不與人事爲緣，夜則閉戸讀書，勤心披覽，曉鐘未報，卽披衣起拈題撰作以爲常，以是學爛大進，咸豐戊午鄭九丹學使拔取優貢，己未順天鄉試舉人，庚申成進士，欽點内閣中書，旋充順天鄉試同考官，由戸部主事轉郎中給事中，咸同之際淸廷以各國締約日多通商事繁始創設總理各國事務衙門，所用人士均極一時之選，鴻圖時爲總理衙門章京兼軍機處行走，恭親王當國，深倚重之，草擬章則多出其手，性尤開敏豁達，爲各方取信，人多樂爲助力鴻圖亦喜爲人盡力，同鄉遇有需要及困難無不倚以集事相需之殷有如左臂，屢請外用，爲恭邸挽留，後簡任廣饒九南兵備道，未及履任以病卒，年四十一，北京當道及四川同鄉皆悼惜之，次子紹濓光緒己丑舉人雷波鄰水教諭浙江盬大使」，（民國）《大竹縣志》卷九。

 参考资料 

Category:大竹人
Category:咸豐九年己未恩科順天鄉試舉人
Category:清朝贡生
Category:清朝順天鄉試同考官
Category:清朝戶部主事
Category:清朝戶部郎中